Diari Oficial de la Generalitat Valenciana


Sumari del DOGV 8930, del 20-10-2020 (2020/8528)

RESOLUCIÓ de 8 d'octubre de 2020, de la Presidència de la Generalitat, per la qual es dona publicitat a l'amortització del lloc d'oficial major de l'Ajuntament de Paterna.
---------------------------------------------------------------------------------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/8528


Data del document
:   08-10-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 8 d'octubre de 2020, de la Presidència de la Generalitat, per la qual es dona publicitat a l'amortització del lloc d'oficial major de l'Ajuntament de Paterna. [2020/8528]  
L'Ajuntament de Paterna va crear, en el seu moment, en la plantilla de personal, el lloc de col·laboració denominat oficial major, classe segona, reservat a personal funcionari d'Administració local amb habilitació de caràcter nacional, que pertany a la subescala de Secretaria, categoria d'entrada, el qual es troba actualment vacant.  
Segons el certificat de data 30 de juliol de 2020 de la secretaria de l'Ajuntament de Paterna, el ple de l'Ajuntament, en la sessió realitzada el dia 29 de gener de 2020, va acordar l'aprovació inicial de la modificació de la plantilla de personal i de la relació de llocs de treball, amb l'amortització de la plaça d'oficial major, la qual cosa es va publicar en el Butlletí Oficial de la Província de València, de data 9 de març de 2020, mitjançant l'edicte corresponent.  
Segons aquest certificat, l'11 de març de 2020 l'Ajuntament de Paterna va posar a la disposició de Sr. Jorge Vera Gil, titular del lloc d'oficial major en aquesta data, la notificació en la seu electrònica, la qual va rebre el 25 d'abril de 2020.  
Consta en el certificat de la secretaria que per part de l'interessat es presenten al·legacions el 12 de maig de 2020.  
No obstant això, consta en l'expedient que segons la resolució de 25 de febrer de 2020, de la Direcció General de la Funció Pública, per la qual es resol el concurs unitari de provisió de llocs de treball reservats a funcionaris d'administració local amb habilitació de caràcter nacional, publicada en el BOE número 57, de data 6 de març de 2020, al Sr. Jorge Vera Gil se li va adjudicar el lloc de secretari de l'Ajuntament de Llíria, per la qual cosa l'interessat va presentar sol·licitud de cessament en el lloc d'oficial major a l'Ajuntament de Paterna, actualment vacant.  
  
Consta en l'avantdit certificat de la secretaria de Paterna que el Ple de l'Ajuntament, en la sessió del 29 de juliol de 2020, va desestimar les al·legacions de Sr. Jorge Vera Gil i va aprovar definitivament, entre altres assumptes, la modificació de la plantilla de personal municipal i la relació de llocs de treball de l'Ajuntament de Paterna, amb l'amortització de la plaça d'oficial major. Consta en l'expedient que, en el Butlletí Oficial de la Província núm. 162, de data 24 d'agost de 2020, s'ha publicat l'edicte relatiu a l'aprovació definitiva.  
El Reial decret 128/2018, de 17 de març, pel qual es regula el règim jurídic dels funcionaris d'administració local amb habilitació de caràcter nacional, es refereix en l'article 15, als llocs de col·laboració, i indica que les Entitats Locals podran crear altres llocs de treball que tinguen atribuïdes funcions de col·laboració immediata i auxili a les de Secretaria, Intervenció i Tresoreria, i assenyala que aquests llocs de treball estaran reservats a funcionaris d'Administració Local amb habilitació de caràcter nacional i exerciran les seues funcions sota la dependència funcional i jeràrquica del titular de la Secretaria, Intervenció o Tresoreria, respectivament.  
Aquesta normativa és objecte de desenvolupament en l'article 6, apartat 1, del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, que disposa que, mitjançant la modificació de la seua corresponent plantilla i/o relació de llocs de treball, les entitats locals podran crear discrecionalment i suprimir, pels procediments i respectant els drets legalment establits, els llocs de col·laboració reservats a personal funcionari amb habilitació de caràcter estatal de la subescala i categoria que procedisca per a l'exercici de funcions de col·laboració amb els llocs de secretaria, intervenció o tresoreria.  
Vistos els antecedents indicats, i en virtut del que es disposa en els articles 164.1 i 170.2 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc  
Donar publicitat a l'acord plenari pres per l'ajuntament de Paterna, en la sessió del 29 de juliol de 2020, pel qual s'amortitza el lloc d'oficial major, classe segona, de l'Ajuntament referit.  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant els jutjats contenciosos administratius de València o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració Pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 8 d'octubre de 2020.- El president de la Generalitat, p.d. Resolució 19.07.2019, del president de la Generalitat, de delegació d'atribucions (DOGV de 22.07.2017), el secretari autonòmic de Promoció Institucional i Cohesió Territorial: Alfred Boix Pastor.